Subjekt (avis)

***Subjekt*** er en norsk avis som ble etablert i 2013 av Danby Choi. Choi har vært eneeier, styreleder og ansvarlig redaktør siden oppstarten. *Subjekt* ble utgitt på ikke-kommersielt grunnlag i flere år før utgiverselskapet ble stiftet i 2017. Samme år ble *Subjekt* lansert på nett.

I 2022 var *Subjekt* Norges raskest voksende avis etter at opplaget viste en dobling fra året før. Samme år fikk tidsskriftet over  abonnenter. *Subjekt* var igjen Norges raskest voksende avis i 2023 på MBLs målinger.

## Profil
*Subjekt* beskriver seg selv som en kulturavis med liberale verdier som ytringsfrihet, meningsmangfold, toleranse og åpenhet. *Subjekt* skriver «Subjekt skal dyrke debattkultur, uenighetsfellesskap og demokrati forankret i vår tro på at kunsten, kulturen og samfunnet utvikler seg i den offentlige samtalen». *Subjekt* har mottatt bidrag fra blant annet Rødt-politiker Mímir Kristjánsson, MDG-politiker Lan Marie Nguyen Berg og Civita-leder Kristin Clemet.

Ifølge *[[Dagens Næringsliv]]* har avisens redaktør blitt omtalt av kritikere som transfobisk og rasistisk, for blant annet å ha forsvart koranbrenning og J.K. Rowling. Journalisten Harald Klungtveit har uttalt at avisen har blitt en «norsk megafon for amerikansk fascist-tv» som henvender seg til ytre høyre og at redaktøren ikke er «faktisk journalist». *Aftenposten*s kommentator, Frank Rossavik, har skrevet at *Subjekt* «anses å være høyreorientert, helt i utakt med et Kultur-Norge som ellers anses å være venstreorientert. På begge punkter kan man diskutere hvor treffende plasseringen er. De av Chois kommentarer jeg har lest, er hverken høyre- eller venstreorienterte, men liberale.» Choi omtaler også seg selv som liberal, og avisen har i ulike omganger kritisert både høyresiden og venstresiden i norsk politikk. Bård Larsen, historiker i den liberalistiske tenketanken Civita, kritiserte *Subjekt* på Facebook i 2022 for å «tippe over i et ugreit terreng», og sa at nettstedet «var et frisk pust, men jeg synes det går gale veien».

I 2021 fikk *Subjekt* for første gang innvilget sin søknad til Medietilsynet om pressestøtte. I 2022 var *Subjekt* Norges raskest voksende avisen etter at opplaget viste en dobling fra året før. Samme år fikk avisen over  abonnenter. *Subjekt* var igjen Norges raskest voksende avis i 2023 på MBLs målinger.

### Redaktør
Siden oppstarten har Danby Choi vært sjefredaktør for *Subjekt*. Oslo Redaktørforening (en av lokalavdelingene til Norsk Redaktørforening) nominerte ham i 2020 til sin pris «Årets nyskaper». I 2021 ble han nominert av det digitale bransjetidsskriftet *[[Kampanje]]* til prisen «Årets medienavn», og i 2023 ble han nominert av Oslo Redaktørforening til «Årets meningsbærer 2022».

### Fellelser av Pressens Faglige Utvalg
I 2022 ble nettstedet felt av Pressens Faglige Utvalg for en artikkel om Begard Reza, etter å ha blitt klaget inn av jussprofessor Mads Andenæs. Det var delte meninger om fellingen. Avisens sjefredaktør gikk ut med en kritikk av PFU for fellelsen. *Subjekt* fikk støtte fra blant annet medielærer Anki Gerhardsen, sosiolog Kjetil Rolness og *[[Nettavisen]]s* redaktør, Erik Stephansen men fellelsen ble støttet av Frank Rossavik i *Aftenposten* og Nils August Andresen i *[[Minerva (norsk tidsskrift)|Minerva]]*.

I april 2023 ble *Subjekt* felt av Pressens Faglige Utvalg for brudd på god presseskikk, om to artikler om en lærer som varslet mot en rektor og to administrativt ansatte i Trondheim kommune. Utvalget mente at *Subjekt* i den andre artikkelen lot varsleren komme med uttalelser som kunne oppfattes som en indirekte anklage mot den nå avdøde rektoren. Avisen avviste brudd og mente at de hadde hatt tilstrekkelig kildekritikk og opplysningskontroll.

## Referanser


## Eksterne lenker
* 
*